แม่เจ้า! S&P หั่นแนวโน้มเครดิตสถาบันการเงินออสเตรเลีย 23 แห่ง
แม่เจ้า! S&P หั่นแนวโน้มเครดิตสถาบันการเงินออสเตรเลีย 23 แห่ง
22 พ.ค. 2560

สแตนดาร์ด แอนด์ พัวร์ (S&amp;P) ได้ปรับลดอันดับความน่าเชื่อถือของสถาบันการเงินของออสเตรเลีย 23 แห่งลง เนื่องจากความเสี่ยงช่วงขาลงจากราคาอสังหาริมทรัพย์ในออสเตรเลีย
S&amp;P ระบุในแถลงการณ์ว่า เศรษฐกิจของออสเตรเลียอยู่ในภาวะที่ไร้สมดุล พร้อมกับเตือนเรื่องภาวะผันผวนอย่างรุนแรง หากราคาอสังหาริมทรัพย์ร่วงลงอย่างหนัก และทำให้สถาบันการเงินที่ปล่อยสินเชื่อต้องรับมือกับหนี้จำนวนมหาศาล
แถลงการณ์ยังระบุด้วยว่า เพื่อที่จะสะท้อนให้เห็นถึงความเสี่ยงที่สูงขึ้น เราจึงได้ปรับลดการประเมินเครดิตของธนาคารพาณิชย์ผู้ออกตราสาร (stand-alone credit profile: SACP) ของสถาบันการเงินเกือบทั้งหมดในออสเตรเลีย
อย่างไรก็ดี สถาบันการเงินรายใหญ่ๆในออสเตรเลียไม่ได้ถูกปรับลดเครดิตแต่อย่างใด เนื่องจากงบประมาณที่ทางรัฐบาลช่วยสนับสนุนไปในช่วงก่อนหน้านี้ จึงทำให้ออสเตรเลียยังคงอันดับเครดิต AAA ไว้ได้ อีกทั้งยังทำให้ธนาคารระดับชั้นนำสามารถเอาตัวรอดจากการปรับลดอันดับเครดิตได้